Tyne and Wear
<s>Tyne and Wear je ceremonijalni i metropolitanski county na sjeveroistoku Engleske.</s><s>Ime je dobio po svoje dvije najveće rijeke Tyne i Wear.</s>

<s>Geografske karakteristike</s>

<s>Tyne and Wear leži u regiji Sjeveroistočna Engleska, ima površinu od 539 km², na kojoj živi 1,104,825 stanovnika.</s><s>On graniči sa sjeverozapada sa countyem - Northumberland, a sa juga sa Countyem Durham, Sjeverno more mu je prirodna granica na istoku.</s><s>To je visoko urbanizirani industrijski kraj.</s>

<s>Historija
Tyne and Wear je osnovan 1974. ujedinjenjem pet okruga; Gateshead, North Tyneside, South Tyneside, City of Sunderland i Newcastle upon Tyne.</s>

<s>Okruzi sjeverno od rijeke Tyne; Newcastle upon Tyne i North Tyneside bili su dio historijskog countya Northumberland, dok su oni na jugu Gateshead, South Tyneside i Sunderland bili dio historijskog Durhama.</s>

<s>Metropolitanski county Tyne and Wear je između 1974. - 1986. bio administrativna jedinica sa svim ovlastima, ali je 1986. svoje 
ovlasti prenio na svoje konstitutivne okruge, koji su na taj način postali autonomni, tako da je danas samo geografski i 
ceremonijalni county, bez administrativne funkcije.</s>

<s>Privreda</s>

<s>Najveće prirodno bogatsvo tog kraja - ugljen, počeo se iskapati još u 13. vijeku, tada je to bilo ograničeno na površinska nalazišta 
zapadno od Newcastla, blizu rijeke zbog lakšeg transporta.</s><s>Iako se praktički čitav srednji vijek ugljen iz Newcastla izvozio u London, promet se drastično povećao u elizabetansko doba, kad je ponestalo drva za ogrjev.</s>

<s>Razvojem rudarskih tehnika, uz pomoć tek otkriveneparne mašine, tokom 18. vijeka počelo se iskapati i istočno od Newcastla na dotad nedostupnim, suviše dubokim nalazištima.</s><s>Taj ugljen omogućio je da prije industrijske revolucije, duž rijeke Tyne niknu brojne manufakture koje su proizvodile; 
staklo, keramiku, kemikalije i željezo.</s><s>U to vrijeme taj kraj - Tyneside, bio je glavni proizvođač soli u Britaniji, koristeći 
ugljen za isparavanje morske vode.</s>

<s>Novi 19. vijek donio je dvije velike prednosti, koje su omogućile eksplozivni rast rudarstva, napredak u transportu (željeznica, parobrodi) i porast potražnje za ugljenom, za različite namjene (livenje, plin, para)
Izgradnjom pruga, rudnici više nisu morali biti pored rijeka, a počelo se iskapati puno dublje ispod sloja vapnenca.</s>

<s>Industrijski razvoj krajem 19. vijeka koncentrirao se po lukama duž rijeke Tyne, stare industrije soli, stakla i kemikalija ugasle su, a zamijenjenila ih je brodogradnja željeznih brodova.</s>

<s>Kao i većina britanskih regija zavisnih o teškoj industriji, i Tyne and Wear je teško pogodila Velika ekonomska kriza između dva rata.</s>

<s>Propast rudarstva i bankrot teške industrije krajem 20. vijeka, izazvao je veliku nezaposlenost, pa se traže načini da se promjeni industrijska struktura, na nove sektore kao što je elektronika i automatika, a velike nade se polažu i na sektor usluga.</s>

<s>Izvori</s>

<s>Vanjske veze</s>

<s>Tyne and Wear Lieutenancy</s>

<s>Grofovije u Engleskoj
Sjeveroistočna Engleska</s>

